**§ 1 Hvem er vi**

MentorUng er en frivillig forening, der faciliterer unges alskens behov relateret til studieforløb, socialt fællesskab, etik og værdibaseret udvikling. Organisationen sigter mod en mentorordning for en bæredygtig generation, der er inkluderende og værdiskabende for samfundet. MentorUng skal yderligere fungere som et ressourcecenter i form af rekruttering af frivillige mentorer og aktiviteter for enkeltpersoner, frivillige teams, organisationer samt skoleverdenen. MentorUng har et landsdækkende aktivitetsområde efter samarbejde med lokale foreninger/organisationer.

**§ 2 Formål**

- Vi vil give vejlede og rådgive i studie- og karrierevalg.

- Vi vil bestræbe os på at støtte og hjælpe[bistå] unge i at skrive opgaver, herunder Studieretningsprojekt (SRP), Projektopgaven i 9.kl etc.

-Vi vil udbyde unge kurser i at håndtere eksamens- og præstationsangst

- Vi vil gerne bidrage til en etisk og moralsk udvikling blandt unge.

- Vi vil arbejde for at øge bevidstheden om FN’s 17 verdensmål, som blandt andet inkluderer klimaforandringer, samt natur- og miljøpleje blandt unge.

- Vi vil gerne fremme et ligeværdigt syn på forskellige kulturelle baggrunde og livssyn.

- Vi vil gerne tilbyde skolefaglig støtte i form af lektiehjælp eller gennemgang af diverse faglige emner.

**§3 Handlingsplan**

- Rådgivende arbejde indenfor studie- og karrierevalg for gymnasiale og videregående niveauer.

- Mødeaktiviteter (åbne temamøder, diskussionsfora, seminarer, konferencer, medlemsmøder, arrangementer på forskellige akademiske niveauer).

- Netværk og vejledning.

- Kursusaktiviteter indenfor coaching og strukturering ved frivillige aktiviteter.

**§4 Bestyrelsen**

Bestyrelsen vælges på generalforsamlingen og de vælges for to år. Bestyrelsen består af en formand, næstformand, kasserer og to udvalgsformænd for diverse aktiviteter. Bestyrelsesmedlemmerne vælges på generalforsamlingen. Der vælges et medlem i lige år og et i ulige år. Umiddelbart efter generalforsamlingen konstituerer bestyrelsen sig.

Bestyrelsen skal sikre, at organisationens aktiviteter er i overensstemmelse med formålsbeskrivelserne og i overensstemmelse med handleplanens prioriteringer.

Medlemmer, der sidder i bestyrelsen, kan efter godkendelse af 2/3 af bestyrelsen afskediges efter at have været udeblevet fra bestyrelsesmøder 3 gange uden forudgående mundtlig eller skriftlig meddelelse.

**§5 Økonomi**

Organisationen kan søge om tilskud fra offentlige og private kilder til støtte for drift og foranstaltninger. Organisationen kan modtage legater, fonde og donationer fra enkeltpersoner, virksomheder eller andre organisationer. Bestyrelsen er forpligtet til at administrere midlerne efter sunde økonomiske principper og i overensstemmelse med formål, værdier og gældende lovgivning. De daglige aktiviteter er baseret på frivillig indsats. Regnskabsåret følger kalenderåret.

**§6 Generalforsamlingen**

Foreningens højeste myndighed er generalforsamlingen, der afholdes hvert år. Generalforsamlingen indkaldes af bestyrelsen med 14 dages varsel direkte til medlemmerne via hjemmesiden og mail. Foreningen tager ikke ansvar for ikke modtaget varsel ved fejl samt ændret eller manglende kontakt/personoplysninger. Forslag, der ønskes behandlet på generalforsamlingen, skal sendes til bestyrelsen senest en uge før generalforsamlingen. Alle medlemmer har adgang til generalforsamlingen.

Både lokalt og på landsplan vælger generalforsamlingen efter indstilling fra bestyrelsen et nomineringsudvalg, bestyrelsesmedlemmer vælges og der træffes beslutninger vedrørende vedtægter, årsrapport og regnskab. Alle medlemmer har stemmeret og ret til at deltage og tale. Generalforsamlingen besluttes med det fremmødte antal stemmeberettigede medlemmer. Fuldmagt kan kun gives skriftligt fra et aktivt medlem til et andet aktivt medlem.

Dagsordenen for generalforsamlingen er som flg.:

1. Valg af dirigent

2. Godkende de fremmødte repræsentanter.

3. Formandens beretning

4. Kassererens beretning

5. Behandle modtagne forslag.

6. Valg af bestyrelsesmedlemmer

7. Eventuelt

**§ 7. Vedtægtsændringer**

Ændringer i disse vedtægter sker efter indstilling fra bestyrelserne og med støtte fra 2/3 af de fremmødte på årsmøderne. Indkaldelse til årsmødet skal ske med mindst en måneds varsel. Vedtægtsændringer skal vedlægges indkaldelsen.